Sein Qudsi

Syed Hussein bin Syed Mustafa Al-Qudsy (lahir 29 Jun 1983), lebih dikenali sebagai Sein atau Sein Qudsi, merupakan seorang penyanyi dan pelakon lelaki Malaysia berketurunan Melayu-Arab. Beliau memulakan kerjaya seninya sejak 1998 menerusi kumpulan M.O.B yang turut dianggotai oleh Shaheizy Sam, seterusnya bersama kumpulan Ruffedge. Syed Hussein atau lebih dikenali sebagai Sein turut menceburi bidang lakonan dengan membintangi sitkom Spanar Jaya di ntv7.

Pada 2013, beliau mengarahkan filem pertamanya, Langgar.

Kehidupan awal 
Syed Hussein dilahirkan pada 29 Jun 1983 di Johor Bahru, Johor dan merupakan anak bongsu daripada empat beradik.

Kehidupan peribadi 
Syed Hussein telah mendirikan rumahtangga dengan Noor Diyana "Nana" Muhammad pada 8 Julai 2006 dan dikurniakan dua orang cahayamata (lahir pada tahun 2007 dan 2009). 

Nana pernah menyertai program realiti TV3, Mentor musim pertama pada tahun 2005 dan berjaya ke peringkat separuh akhir.

Pasangan tersebut pernah menyertai program realiti tarian terbitan Astro iaitu Sehati Berdansa bagi musim ketiga dan telah muncul sebagai juara. 

Pasangan tersebut telah bercerai dengan talak satu di Mahkamah Tinggi Syariah, Shah Alam pada 8 Disember 2010 tetapi telah rujuk semula sebelum tamat tempoh edah. 

Mereka kemudiannya dikurniakan cahaya mata ketiga pada Februari 2014 dan keempat pada bulan Disember 2019.

Diskografi 
Pada tahun 1998 hingga 2004 beliau merupakan anggota kumpulan hip hop tempatan, M.O.B. Kemudian pada tahun 2005 beliau menyertai kumpulan Ruffedge menggantikan tempat Mode sehingga tahun 2007, sebelum membuat kemunculan semula pada tahun 2018.

Album bersama M.O.B
 Members of Blood (1999)

Album bersama Ruffedge
 Ruffera (2005)

Filemografi

Drama

Telefilem

Filem

Rujukan

Pautan luar
 
 Sein
 Biodata Sein Ruffedge
 http://www.buzzera.net/2013/09/biodata-profil-sein-ruffedge.html

Orang Malaysia berketurunan Arab
Penyanyi lelaki Malaysia
Pelakon lelaki Malaysia
Pengarah filem Malaysia
Kelahiran 1983
Pelakon lelaki Malaysia abad ke-21
Orang hidup
Orang dari Johor
Orang Malaysia berketurunan Melayu
Muslim Malaysia